Unua Libro

L'Unua Libro (Primer Llibru) foi la primera espublización que describe l'idioma internacional esperantu (nesi entoncies llamáu Lingvo Internacia, «Idioma Internacional»). Foi nel entamu espublizáu en rusu'l 26 de xunetu de 1887 en Varsovia y colos años fueron espublizandose ediciones n'hebréu, polacu, francés, alemán ya inglés. Esti manual incluía'l Padre nuesu, dalgunos versos de la Biblia, una carta, poesía, les 16 regles del Esperanto y 900 raíces de vocabulariu. Zamenhof dixo qu'«un idioma internacional, como un idioma nacional, es propiedá común.» Zamenhof firmó'l so trabayu conel seudónimu «Doktoro Esperanto» y el nome «Esperanto» quedó como nome del idioma mesmu (qu'en esperantu significa El que tien esperanza o Esperanzáu).

En 1905, Zamenhof volvió a espublizar les 16 regles de la gramática, xunto con un diccionariu universal y una coleición d'exercicios nun trabayu tituláu Fundamento de Esperanto («El fundamentu del esperantu»). Nel primer Congresu Universal d'Esperanto na ciudá de Boulogne esi mesmu añu redactóse una declaración que señala lo siguiente:

Pol fechu de que Zamenhof declara qu'un idioma internacional debe ser «propiedá común» se han fechu comparances ente l'esperantu y lo que güei sería identificáu como un proyeutu de contenío llibre. Sin embargu, según el contestu de la declaración de que l'idioma sía «propiedá común» era que Zamenhof renunciaba a los sos derechos y privilexos como creador del idioma.

 Referencies 

 Enllaces esternos 

 Lengua internacional: Introducción y manual completo, por Doctor Esperanto, 1887  (Traducción al español)
 Esperanto, lenguaje internacional (Traducción al inglés)

Categoría:Lliteratura n'esperantu
Categoría:Llibros de 1887